Grond transaksies styg in Wes-Kaap | Die Vryburger
Grond transaksies styg in Wes-Kaap
July 19, 2016 - Nuus - 1 comment
Gedurende die afgelope jaar tot einde Februarie 2016 het die verkope van plase in die Wes-Kaap gestyg teenoor die vorige boekjaar.
Transaksies ten bedrae van R4,8 miljard is aangegaan in 475 transaksies waar grond van eienaar verwissel het.
Die transaksies vertoon ’n gemiddeld van vier transaksies elke maand, en waarnemers wys daarop dat die groeiende aantal transaksies gepaard gegaan het met ’n redelike daling in die pryse.
In enkele distrikte was ’n styging in grondpryse waarneembaar, en kenners meen die verkope grens aan paniek deur landbouers wat onseker is oor die toekoms van die bedryf met die regering se grondgrypbeleid.
Slegs 5% van die transaksies is aangegaan met anderskleuriges, wat ook insluit die regering se aankope vir munisipale doeleindes.
Altesaam 13 anderskleuriges was by grondaankope betrokke wat vir hulle privaat doeleindes aangegaan is.
Hiervan was slegs een transaksie aangegaan met die bedoeling om landbou-aktiwiteite te bedryf.
Die grootste aantal transaksies was waar kleiner stukke landbougrond van eienaar verwissel het. Baie transaksies was vir stukke grond van 20 tot 50 hektaar aangegaan.
One thought on “Grond transaksies styg in Wes-Kaap”
Afrikanus July 19, 2016 at 7:25 am
My moeder bly in Durbanville, so ek vind eerstehands uit wat daarso gebeur. Van die boere sukkel met hoee insetkostes, en wil ophou boer. Dit is faktore soos die duur waterpryse (water is skaars en duur in die Weskaap, baie skaarser as in die ou Transvaal), loondruk, kragkostes, die waardevermindering van die rand, en boere wat aftree en die grond verkoop en in pensioen verander. Daar was ook so paar plaasaanvalle. Dit gaan gin so goed met die boere nie. Die grond word alternatief gebruik. So word daar huidig op die plaas Klara Annafontein by Durbanville meenthuise opgerig. Dit is ‘n pragtige omgewing. Maar die aantal volksvreemdes wat mens daarso lastig val en verpes, raak ook al meer in daardie omgewing. Mens moet die polisieeringsforums besoek, om regtig uit te vind wat in daardie omgewing gebeur. Die Durbanville stadsbiblioteek, gedeeltelik deur Mark Shuttleworth finansier (sy moeder bly daarso, en hy het kantore daarso), het nou ook ‘n heining om die perseel gekry weens die baie rondswerwers wat die mense lastig val. Dit was eens ‘n oop parkie met kinderswaaie en rondomtalies, nes ek nou hierso oorsee gewoond is.